БАРИЛГЫН ҮЙЛ АЖИЛЛАГААНЫ ТУСГАЙ ЗӨВШӨӨРЛИЙГ ОЛГОХДОО ХӨНГӨВЧИЛСӨН НӨХЦӨЛ ШААРДЛАГЫГ ТУСГАЛАА
МБҮА ТББ нь Хот байгуулалт, барилга, орон сууцжуулалтын яамтай хамтран 2024.11-р сард "ТУСГАЙ ЗӨВШӨӨРӨЛ: ӨӨРЧЛӨЛТ ШИНЭЧЛЭЛТ-2024" олон нийтийн хэлэлцүүлэг, нээлттэй өдөрлөгийг зохион байгуулж  тусгай зөвшөөрлийн журмыг өөрчлөх шинэчлэх, үүсээд буй хүндрэл бэрхшээлүүдийг шийдвэрлэхээр талуудын саналыг сонсож, хэлэлцүүлэг өрнүүлсэн бөгөөд улмаар ХББОС сайдын 2024.12.16-ны 126 дугаар тушаалаар байгуулагдсан "Барилга байгууламжийн зураг төсөл боловсруулах, барилгын ажил гүйцэтгэх, барилгын материал үйлдвэрлэл, өргөх байгууламж, түүний эд ангийн үйлдвэрлэл угсралт засвар үйлчилгээний хөлс тогтоох, хяналт тавих журмыг шинэчлэн боловсруулах" “Ажлын хэсэг”-т орж ажиллан дээрх нөхцөл, шаардлагуудыг хөнгөвчлөх, хялбаршуулах тал дээр хамтран ажилласан болно.

ХББОС сайдын 2025.02.10-ны өдрийн “Барилгын үйл ажиллагааны тусгай зөвшөөрлийн нөхцөл, шаардлага батлах тухай” 36 дугаар тушаалаар батлагдсан барилга байгууламжийн зураг төсөл боловсруулах, барилгын ажил гүйцэтгэх, барилгын материалын үйлдвэрлэл, өргөх байгууламж түүний эд ангийн үйлдвэрлэл, угсралт, засвар үйлчилгээний тусгай зөвшөөрлийн нөхцөл, шаардлагыг дараах байдлаар хөнгөвчлөн өөрчиллөө. Тухайлбал: 
1. Зураг төсөл боловсруулах ажлын хүрээнд 38 заалттай байсныг багасгаж 28 заалтын хүрээнд тусгай зөвшөөрөл олгохоор болсон.
2. Барилгын ажлын хүрээнд 28 заалттай байсныг багасгаж 18 заалтын хүрээнд тусгай зөвшөөрөл олгохоор болсон.
3. Өргөх байгууламжийн ажлын хүрээнд 7 заалттай байсныг багасгаж 4 заалтын хүрээнд тусгай зөвшөөрөл олгохоор болсон.
4. Нийгмийн даатгал 1-3 сар төлсөн байхыг шаарддаг байсныг болиулж Нийгмийн даатгал шаардахгүй болсон.
5. Салбарын зөвлөх тэргүүлэх зэрэгтэй инженер нь 3 хүртэл байгууллагад бүртгүүлэх боломжтой байсныг Салбарын зөвлөх, тэргүүлэх зэрэгтэй инженер нь 4 байгууллагад бүртгүүлэх боломжтой болсон.
6. Салбарын мэргэшсэн инженер, архитектор нь 1 байгууллагад бүртгүүлэх боломжтой байсныг Салбарын мэргэшсэн инженер, архитектор нь 2 байгууллагад бүртгүүлэх боломжтой болсон.
7. Хос мэргэжилтэй салбарын инженер, техникийн ажилтан нь тухайн байгууллагадаа хос мэргэжил тус бүрээр бүртгүүлэх боломжтой байсныг Хос мэргэжилтэй салбарын инженер, техникийн ажилтан нь тухайн мэргэжил тус бүрээр өөр өөр байгууллагуудад бүртгэлтэй байж болно.
8. Бусад салбарын  зөвлөх, мэргэшсэн зэрэгтэй инженерийн баримт бичгийг барилгын салбарын зөвлөх зэрэгт дүйцүүлэн тооцно.
9. ИТА шилжилт хөдөлгөөн хийсэн тохиолдолд 30 хоногийн дотор нөхөж бүртгүүлдэг байсныг ИТА шилжилт хөдөлгөөн хийсэн тохиолдолд 90 хоногийн дотор нөхөж бүртгүүлэх,
10. Тухайн хуулийн этгээдэд тусгай зөвшөөрөл олгодог байсныг Компаниудын нэгдэл буюу групп компанид тусгай зөвшөөрөл олгохоор болсон.
11. ХАБЭА нь Барилгын салбарын инженер суурьтай байх заалтыг ХАБЭА нь инженер техникийн болон эрүүл ахуйн боловсролтой мэргэшсэн ажилтан байхаар өөрчилсөн.
12. Дунд төвөгшилтэй буюу ЗТ-3, БА-3, ӨБ-3-тай заалтуудыг өндөр төвөгшилтэй буюу ЗТ-4, БА-4, ӨБ-4-тэй заалттай адил буюу өндөр төвөгшилтэй барилга байгууламжид хамааруулсан.
13. Өмнөх суурь нөхцөл шаардлагад заасан ИТА-ын тоо, ажлын туршлагыг багасгасан.
14. Тусгай зөвшөөрлийн гэрчилгээг цахимаар буюу QR кодтой олгохоор болсон
15. Тусгай зөвшөөрөл эзэмшигчтэй гэрээг цахимаар буюу тоон гарын үсэг ашиглан хийгдэхээр болсон.

